wannaphong/clean_thaiwikipedia huggingface dataset:
# เทศบาลเมืองปู่เจ้าสมิงพราย
เทศบาลเมืองปู่เจ้าสมิงพราย เป็นเทศบาลเมืองแห่งหนึ่งในอำเภอพระประแดง จังหวัดสมุทรปราการ ครอบคลุมพื้นที่ตำบลบางหญ้าแพรก ตำบลบางหัวเสือ ตำบลสำโรงใต้ ตำบลสำโรง และตำบลสำโรงกลางทั้งตำบล เดิมชื่อเทศบาลเมืองสำโรงใต้ ต่อมาได้เปลี่ยนชื่อเป็นเทศบาลเมืองปู่เจ้าสมิงพรายเมื่อวันที่ 17 กันยายน พ.ศ. 2553

 ประวัติ 
เทศบาลเมืองปู่เจ้าสมิงพรายมีประวัติความเป็นมากล่าวคือ ในรัชสมัยพระบาทสมเด็จพระพุทธเลิศหล้านภาลัย พระองค์ได้โปรดเกล้าฯ ให้สร้างเมืองนครเขื่อนขันธ์ในปี พ.ศ. 2358 มีความสำคัญเป็นเมืองหน้าด่านในการป้องกันข้าศึกทางทะเล ดังปรากฏในพระราชพงศาวดาร รัชกาลที่ 2 ในพระราชนิพนธ์สมเด็จกรมพระยาดำรงราชานุภาพตอนหนึ่งว่า "เพื่อให้เมืองนครเขื่อนขันธ์ มีความแข็งแรงมั่นคง เพื่อป้องกันข้าศึกทางทะเล จึงได้สร้างป้อมทางฝั่งตะวันออก 3 ป้อม คือ ป้อมปู่เจ้าสมิงพราย ป้อมปีศาจสิง ป้อมราหูจร เมื่อรวมทั้งป้อมวิทยาคม ซึ่งสร้างในรัชกาลที่ 1 ด้วยกันเป็น 4 ป้อม" เมื่อทรงสร้างเมืองนครเขื่อนขันธ์เสร็จ ได้พระราชทานพระพุทธรูปไว้คู่เมืององค์หนึ่ง ซึ่งชาวนครเขื่อนขันธ์เรียกว่า "พระใหญ่" ต่อมาในปี พ.ศ. 2458 พระบาทสมเด็จพระมงกุฎเกล้าเจ้าอยู่หัวทรงเปลี่ยนฐานะนครเขื่อนขันธ์เป็นจังหวัดพระประแดง และในรัชสมัยพระบาทสมเด็จพระปกเกล้าเจ้าอยู่หัว ทรงเปลี่ยนฐานะจากจังหวัดพระประแดงเป็นอำเภอพระประแดง 

ในปี พ.ศ. 2535 กระทรวงมหาดไทยได้แบ่งท้องที่สุขาภิบาลพระประแดงทางฝั่งตะวันออกของแม่น้ำเจ้าพระยาออกมาจัดตั้งเป็น สุขาภิบาลสำโรงใต้ และได้อัญเชิญพระใหญ่เป็นดวงตราประจำสุขาภิบาลสำโรงใต้ สุขาภิบาลได้รับการจัดตั้งเป็น เทศบาลตำบลสำโรงใต้ ในปี พ.ศ. 2540 ได้รับการจัดระดับเป็นเทศบาลชั้น 2 ข ในปี พ.ศ. 2543 และได้รับการเปลี่ยนแปลงฐานะเป็นเทศบาลขนาดใหญ่เมื่อวันที่ 13 กรกฎาคม พ.ศ. 2547 ต่อมาได้รับการยกฐานะจากเทศบาลตำบลสำโรงใต้เป็น เทศบาลเมืองสำโรงใต้ ตามประกาศกระทรวงมหาดไทย ตั้งแต่วันที่ 20 สิงหาคม พ.ศ. 2552 และได้เปลี่ยนชื่อเป็น เทศบาลเมืองปู่เจ้าสมิงพราย ตามประกาศกระทรวงมหาดไทย ตั้งแต่วันที่ 17 กันยายน พ.ศ. 2553

 ที่ตั้งและอาณาเขต 
เทศบาลเมืองปู่เจ้าสมิงพรายมีพื้นที่ประมาณ 25.5 ตารางกิโลเมตร แบ่งการปกครองออกเป็นชุมชนทั้งหมด 62 ชุมชน มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้

 ทิศเหนือ ติดต่อกับเขตองค์การบริหารส่วนตำบลทรงคนอง องค์การบริหารส่วนตำบลบางกระสอบ องค์การบริหารส่วนตำบลบางน้ำผึ้ง (อำเภอพระประแดง) และ แขวงบางนาใต้ เขตบางนา กรุงเทพมหานคร มีแนวกึ่งกลางแม่น้ำเจ้าพระยา และแนวแบ่งเขตการปกครองระหว่าง จังหวัดสมุทรปราการกับกรุงเทพมหานคร เป็นเส้นแบ่งเขต
 ทิศตะวันออก ติดต่อกับเขตเทศบาลตำบลสำโรงเหนือ (อำเภอเมืองสมุทรปราการ) มีถนนทางรถไฟสายเก่าเป็นเส้นแบ่งเขต
 ทิศใต้ ติดต่อกับเขตองค์การบริหารส่วนตำบลบางด้วนและเขตองค์การบริหารส่วนตำบลบางโปรง (อำเภอเมืองสมุทรปราการ) มีคลองบางนางเกรง เป็นเส้นแบ่งเขต
 ทิศตะวันตก ติดต่อกับเขตเทศบาลเมืองลัดหลวงและเขตเทศบาลเมืองพระประแดง (อำเภอพระประแดง) มีแนวกึ่งกลางแม่น้ำเจ้าพระยา เป็นเส้นแบ่งเขต
# โรงพยาบาลค่ายสรรพสิทธิประสงค์
โรงพยาบาลค่ายสรรพสิทธิประสงค์ เป็นโรงพยาบาลประจำมณฑลทหารบกที่ 22 ค่ายสรรพสิทธิประสงค์ ตำบลแสนสุข อำเภอวารินชำราบ จังหวัดอุบลราชธานี ในสังกัดกระทรวงกลาโหม มีจุดเริ่มต้นมาจากการเป็นกองเสนารักษ์ มณฑลทหารบกที่ 6 และพัฒนาการมาเรื่อยจนได้เป็นโรงพยาบาลมณฑลทหารบกที่ 6 ณ ปี พ.ศ. 2505 และในปี พ.ศ. 2517 ได้รับพระราชทานนามว่า "โรงพยาบาลค่ายสรรพสิทธิประสงค์" ตามพระนามของพระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์มณฑลอีสาน
# อาการพูดไม่เป็นความ
อาการพูดไม่เป็นความ  เป็นอาการที่การเปล่งเสียงออกมาเริ่มที่จะไม่ชัดเจนนัก  จะเริ่มพูดติดๆ ขัดๆ จับใจความไม่ได้ อาการแบบนี้จะเริ่มตอนที่โรคนั้นมีอาการทรุดหนัก จนเริ่มที่จะพูดไม่ได้ ต้องมีสิ่งสื่อสารอื่นๆ ช่วย
# วิทยาลัยอินเตอร์เทคลำปาง
วิทยาลัยอินเตอร์เทคลำปาง เป็นสถาบันอุดมศึกษาเอกชนของประเทศไทย ได้รับการอนุญาตให้จัดการศึกษาระดับปริญญาตรี เมื่อวันที่ 6 พฤษภาคม พ.ศ. 2547ประกาศกระทรวงศึกษาธิการ เรื่อง การจัดตั้งสถาบันอุดมศึกษาเอกชน (วิทยาลัยอินเตอร์เทคลำปาง)รายชื่อสถาบันอุดมศึกษา จากเว็บไซต์ สกอ. ซึ่งแต่เดิมได้มีการจัดการเรียนการสอนในระดับประกาศนียบัตรวิชาชีพ (ปวช.) และประกาศนียบัตรวิชาชีพชั้นสูง (ปวส.) ตั้งแต่ปี พ.ศ. 2515

วิทยาลัยอินเตอร์เทคลำปาง ตั้งอยู่ที่ถนนพหลโยธิน ตำบลชมพู อำเภอเมืองลำปาง จังหวัดลำปาง

 คณะที่เปิดสอน 
 คณะวิศวกรรมศาสตร์และเทคโนโลยี 
สาขาวิชาเทคโนโลยีอุตสาหกรรม 
กลุ่มงานเทคโนโลยียานยนต์
 กลุ่มงานเทคโนโลยีการผลิต
กลุ่มงานเทคโนโลยีคอมพิวเตอร์
กลุ่มงานเทคโนโลยีไฟฟ้าและอิเล็กทรอนิกส์

 คณะพาณิชยศาสตร์และอุตสาหกรรมบริการ 
หลักสูตรบริหารธุรกิจบัณฑิต
สาขาวิชาบริหารธุรกิจระหว่างประเทศ
สาขาวิชาระบบสารสนเทศ
สาขาวิชาการตลาด
สาขาวิชาการจัดการทรัพยากรมนุษย์
หลักสูตรบัญชีบัณฑิต
สาขาวิชาบัญชี
หลักสูตรศิลปศาสตร์บัณฑิต 
สาขาอุตสาหกรรมท่องเที่ยว
สาขาวิชาภาษาไทย (สำหรับนักศึกษาต่างชาติ)
หลักสูตรบริหารธุรกิจมหาบัณฑิต 
สาขาวิชาการจัดการ

 การจัดการศึกษานอกสถานที่ตั้ง 
วิทยาลัยอินเตอร์เทคลำปาง มีการจัดการศึกษานอกสถานที่ตั้งที่ได้รับการรับรองจากสำนักงานคณะกรรมการการอุดมศึกษา (สกอ.) ตั้งแต่ปี พ.ศ. 2552 จำนวน 1 แห่ง คือ ศูนย์กรุงเทพมหานคร ณวิทยาลัยเทคโนโลยีจรัลสนิทวงศ์ ซอยจรัญสนิทวงศ์ 41 ถนนจรัญสนิทวงศ์  แขวงอรุณอมรินทร์ เขตบางกอกน้อย กรุงเทพมหานครการจัดการศึกษานอกสถานที่ตั้งของสถาบันอุดมศึกษา ณ วันที่ 15 มีนาคม พ.ศ. 2553
# เทศบาลเมืองตาคลี
เทศบาลเมืองตาคลี เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอตาคลี จังหวัดนครสวรรค์ มีพื้นที่บางส่วนของตำบลตาคลี เป็นเทศบาลเมืองที่มีขนาดใหญ่ที่สุดในจังหวัดนครสวรรค์ และเป็นเมืองที่มีขนาดใหญ่เป็นอันดับที่ 2 ของจังหวัดนครสวรรค์ รองจาก เทศบาลนครนครสวรรค์ ที่อยู่ใน อำเภอเมืองนครสวรรค์ จังหวัดนครสวรรค์

 ประวัติ 
เทศบาลเมืองตาคลี จัดตั้งขึ้นตามพระราชกฤษฎีกาจัดตั้งเทศบาลตำบลตาคลี จังหวัดนครสวรรค์ พ.ศ. 2524 อยู่ในท้องที่อำเภอตาคลีโดยยกฐานะจากสุขาภิบาลตาคลี อำเภอตาคลี จังหวัดนครสวรรค์ ขึ้นเป็นเทศบาลตำบลตาคลี ตั้งแต่วันที่ 25 มิถุนายน พ.ศ. 2524 ต่อมาเทศบาลตำบลตาคลีได้ยกฐานะเป็นเทศบาลเมืองตาคลี ตามประกาศกระทรวงมหาดไทย เมื่อวันที่ 8 กันยายน พ.ศ. 2548ประกาศกระทรวงมหาดไทย เรื่อง เปลี่ยนแปลงฐานะเทศบาลตำบลตาคลี อำเภอตาคลี จังหวัดนครสวรรค์ เป็นเทศบาลเมืองตาคลี

 ชุมชน 
ชุมชนภายในเขตเทศบาล มีจำนวน 23 ชุมชน ประกอบด้วย

 ชุมชนสามล  
 ชุมชนรจนา  
 ชุมชนหัวเขาตาคลี 
 ชุมชนสว่างวงษ์ 
 ชุมชนตาคลีพัฒนา 
 ชุมชนตีคลี  
 ชุมชนทิพย์พิมาน 
 ชุมชนตาคลีใหญ่ 
 ชุมชนบ้านใหม่โพนทอง 
 ชุมชนพญานาค 
 ชุมชนโพธิ์งาม 
 ชุมชนวิลาวัลย์
 ชุมชนยศวิมล
 ชุมชนศรีเทพ
 ชุมชนสังข์ทอง
 ชุมชนศรีสวัสดิ์
 ชุมชนเขาใบไม้
 ชุมชนวัดพุทธนิมิต
 ชุมชนรวมใจ
 ชุมชนตลาดโพนทอง
 ชุมชนสารภี
 ชุมชนจันทร์เทวี
 ชุมชนมาลัย

 ประชากร 
ประชากรในเขตเทศบาลเมืองตาคลีมีทั้งหมด 23,901 คน จากการสำรวจเมื่อปี พ.ศ. 2560 ประชากรส่วนใหญ่จะเป็นชาวไทยเชื้อสายจีนประกอบอาชีพค้าขาย เศรษฐกิจส่วนใหญ่ขึ้นอยู่กับการพาณิชยกรรม กิจกรรมการค้าตั้งอยู่หนาแน่นบริเวณถนนตาคลีพัฒนา และตลาดศรีเทพ

 การขนส่ง 
 ถนนพหลโยธิน จะตัดผ่านตัวเมือง โดยมีช่องการเดินรถไป-กลับอย่างละ 4 ช่องจราจร
 ถนนตาคลีพัฒนา เป็นศูนย์รวมสินค้าต่าง ๆ เช่น อุปกรณ์เทคโนโลยี ห้างสรรพสินค้า ธนาคาร ร้านสะดวกซื้อ ร้างทอง ตลาด โรงแรม ร้านเสื้อผ้า ร้านหนังสือ เป็นต้น
 ถนนพระสังข์ อยู่ติดทางรถไฟ ส่วนใหญ่จะมีร้านขายเสื้อผ้า อาหาร 
 ถนนศรีเทพ 1, 2 จะเป็นถนนที่รวมทุกอย่าง เช่น ร้านการเกษตร ร้านหนังสือ ร้านขายยา ร้านส่ง ธนาคาร เป็นต้น
 รถไฟ จะตัดผ่านตัวเมือง มีสถานีบ้านตาคลีอยู่บริเวณวงเวียนพระสังข์ของถนนตาคลีพัฒนา
# วิทยาลัยทองสุข
วิทยาลัยทองสุข  เป็นสถาบันอุดมศึกษาเอกชนในประเทศไทย ได้รับอนุมัติจัดตั้งจากทบวงมหาวิทยาลัย เมื่อวันที่ 10 ตุลาคม พ.ศ. 2537 ซึ่งเปิดทำการเรียนการสอนเมื่อปีการศึกษา 2538 เป็นสถาบันอุดมศึกษาเอกชน แห่งที่ 30 โดยมีผู้ก่อตั้งและอธิการคนแรก คือ ดร.พรชัย อรัณยกานนท์ ปัจจุบัน ดร.พรจิต อรัณยกานนท์ ดำรงตำแหน่ง อธิการบดีwww.thongsook.ac.th

 คณะที่เปิดสอน 
วิทยาลัยทองสุข เปิดสอนทั้งระดับปริญญาตรี ปริญญาโท และปริญญาเอก  ดังนี้
 คณะบริหารธุรกิจ ปริญญาตรี  สาขาวิชาการจัดการ หลักสูตร 4 ปี (B.B.A.)  สาขาวิชาการจัดการ หลักสูตร 2 ปีต่อเนื่อง (B.B.A.)  สาขาวิชาการบัญชี  (B.Acc.)  ปริญญาโท  สาขาวิชาบริหารธุรกิจ (M.B.A.)  ปริญญาเอก  ปรัชญาดุษฎีบัณฑิต  สาขาวิชาบริหารธุรกิจ (PH.D)
คณะสังคมศาสตร์และศึกษาศาสตร์    ปริญญาตรี  สาขาวิชารัฐประศาสนศาสตร์ (B.P.A.)  สาขาวิชานิติศาสตร์ (LL.B.)  ปริญญาโท  สาขาวิชารัฐประศาสนศาสตร์ (M.P.A)  สาขาวิชาศึกษาศาสตร์  (M.Ed.)  - สาขาวิชาการบริหารการศึกษา  - สาขาวิชาสังคม ศาสนา และวัฒนธรรม  ปริญญาเอก  ปรัชญาดุษฎีบัณฑิต  สาขาวิชาการบริหารการศึกษา (PH.D.)
คณะวิทยาศาสตร์สุขภาพ  ปริญญาตรี สาขาวิชาสาธารณสุขศาสตร์ (B.P.H.)
สำนักวิชานานาชาติ  Bachelor Degree  Teaching English to Speakers of Other Languages   (BA. Tesol)  Bachelor Business Management (B.B.A.)  Master Degree  Master of Education (M.Ed.)

 การประสาทปริญญาบัตร 
วิทยาลัยทองสุข ได้กำหนดพิธีประสาทปริญาบัตร แก่ผู้สำเร็จการศึกษา ในช่วงเดือนตุลาคม ถึง เดือน พฤศจิกายน เป็นประจำทุกปี โดยระยะแรกมีท่านแก้วขวัญ วัชโรทัย เลขาธิการพระราชวัง เป็นประธานในพิธี ณ อาคารใหม่ สวนอัมพร กรุงเทพมหานครhttp://www.thongsook.ac.th/index2.php?ac=content&id=50 สำหรับในปีการศึกษา 2562-2565 มีนายชวน หลีกภัย อดีตประธานรัฐสภา เป็นประธานในพิธี ณ หอประชุมพุทธมณฑล  อำเภอพุทธมณฑล จังหวัดนครปฐมวิทยาลัยทองสุข ถวายปริญญาศิลปศาสตรดุษฏีบัณฑิตกิตติมศักดิ์ พระครูสุนทรจริยาภิรม เจ้าอาวาสวัดจำปา

 ศูนย์การศึกษา 
ไม่มี

 ศิษย์เก่าที่มีชื่อเสียง 
 วรพจน์ เพชรขุ้ม สำเร็จการศึกษาระดับปริญญาโท หลักสูตรรัฐประศาสนศาสตรมหาบัณฑิต (M.P.A.) รุ่นที่ 6 วิทยาลัยทองสุขhttp://www.thongsook.ac.th/index2.php?ac=content&id=%2039
 ภาคภูมิ แจ้งโพธิ์นาค สำเร็จการศึกษาระดับปริญญาตรี คณะนิเทศศาสตร์ วิทยาลัยทองสุขhttp://www.thongsook.ac.th/index2.php?ac=content&id=%2040
 สุดาพร สีสอนดี สำเร็จการศึกษาระดับปริญญาโท คณะศึกษาศาสตร์ เอกสังคมศาสนาและวัฒนธรรม
# ซีซีทีวี 1
ซีซีทีวี 1  เป็นช่องหลักของสถานีวิทยุโทรทัศน์กลางแห่งประเทศจีน เครือข่ายโทรทัศน์ภาคพื้นดินหลักของสาธารณรัฐประชาชนจีน ออกอากาศรายการต่าง ๆ จากสำนักงานใหญ่สถานีวิทยุโทรทัศน์กลางแห่งประเทศจีน บนถนนวงแหวนตะวันออกปักกิ่งที่ 3 และสามารถรับชมได้ทั้งทางเคเบิลและสัญญาณภาคพื้นดิน สัญญาณภาคพื้นดินของซีซีทีวี 1 ออกอากาศได้ฟรีทั่วประเทศจีน อย่างไรก็ตาม ด้วยข้อจำกัดด้านลิขสิทธิ์ สัญญาณดาวเทียมของซีซีทีวี 1 จึงถูกเข้ารหัส ทำให้ต้องใช้สมาร์ตการ์ดเพื่อถอดรหัสAccording to LyngSat site, the encryption for CCTV-1 is VideoGuard.

 รายการที่ออกอากาศ 

 07.00 น.: 朝闻天下 , เซาเหวินทานเซีย  รายการข่าวภาคเช้า
 12:00 น.: 新闻30分, ข่าว 30 นาที
 12:38 น.: 今日说法, จียื่อโซ่ฟ่า สารคดีสั้น เกี่ยวกับกฎหมายต่างๆ การโยธาและกรณีเฉพาะตามผู้เชี่ยวชาญด้านการสนทนา
 19.00 น.: 新闻联播, ซินเหวินเหลียนโป รายการข่าวแห่งประเทศจีน
 19.30 น.: 天气预报, รายงานสภาพอากาศ
 19.38 น.: 焦点访谈, โฟกัส พยายามที่จะแสดงความกังวลต่างๆของสังคม
 20.05 น.: รายการละครชุดจีน

 รายการในอดีต 

 ข่าว 20 นาที
 รายการเด็กก่อนซินเหวินเหลียนโป (ไม่ทราบชื่อรายการ)

 แหล่งข้อมูลอื่น 
 เว็บไซต์อย่างเป็นทางการ 
 ชมรายการสด

1
# วัดกู่ไก่แก้ว
วัดกู่ไก่แก้ว อยู่ทางทิศใต้ของตำบลห้วยข้าวก่ำ จังหวัดพะเยา บริเวณพื้นที่ของวัดตั้งอยู่บนภูเขาและติดกับอ่างเก็บน้ำห้วยข้าวก่ำ สถานที่ภายในวัดที่สำคัญ ได้แก่ พระธาตุเจดีย์กู่ไก่แก้ว ซึ่งตั้งอยู่บนยอดดอยที่มีวิวสามารถมองเห็นตัวเมืองของอำเภอจุนได้สวยงาม เป็นวัดที่มีชื่อเสียงทางด้านการปฏิบัติกรรมฐานของผู้คนในท้องถิ่นมีเจ้าอาวาส ชื่อ ครูบาอ๋อง สุธมโม 

การเดินทางสามารถใช้รถยนต์ไปตามถนนพะเยา-จุน พอถึงตลาดอำเภอจุนแล้วแยกขวามือไปทางถนนทางโรงเรียนอนุบาลบัวสถานขับไปอีกประมาณไม่เกิน 3 กม. จะเจอป้ายหน้าวัดทางด้านซ้ายมือบนเชิงดอยห้วยข้าวก่ำก็จะถึงบริเวณวัด

กู่ไก่แก้ว
หมวดหมู่:สิ่งก่อสร้างในอำเภอจุน
# มิโนะรุ ฮะระดะ
มิโนรุ ฮาราดะ เกิดเมื่อปี พ.ศ. 2484 ปัจจุบันเป็นนายกสมาคมโซคา งัคไก คนที่ 6 

 ประวัติ 
มิโนรุจบการศึกษาจากโรงเรียนมัธยมศึกษาโตกิกาว่า และจบปริญญาจากมหาวิทยาลัยโตเกียว ประเทศญี่ปุ่น
พ.ศ. 2497 ได้เข้าร่วมเป็นยุวชนของสมาคมสร้างคุณค่า
ในปีพ.ศ. 2544 ได้เป็นรองประธานสมาคมสร้างคุณค่า
ในปีพ.ศ. 2549 ได้เป็นนายกสมาคมโซคา งัคไก 
ปัจจุบันเป็นบรรณาธิการหนังสือพิมพ์เซเคียว
# จิมมี คอนเนอส์
เจมส์ สกอตต์ "จิมมี" คอนเนอส์ นักเทนนิสชายชาวอเมริกัน อดีตมือวางอันดับหนึ่งของโลกจากการจัดอันดับของเอทีพี คอนเนอส์เป็นมือวางอันดับหนึ่งของโลกเป็นเวลาถึง 268 สัปดาห์ โดยติดอันดับหนึ่งติดต่อกันถึง 160 สัปดาห์ ระหว่างเดือนกรกฎาคม ค.ศ. 1974 ถึง สิงหาคม ค.ศ. 1977 ก่อนจะเสียอันดับให้กับบิยอร์น บอร์ก  คอนเนอส์เป็นแชมเปียนเทนนิสแกรนด์สแลมประเภทชายเดี่ยว 8 สมัย และประเภทชายคู่ (คู่กับอีลลี นัสตาเซ) 2 สมัย และเป็นรองแชมป์ประเภทคู่ผสม (จับคู่กับคริส เอเวิร์ต) อีก 1 สมัย  เขาได้รางวัลชนะเลิศประเภทชายเดี่ยวทั้งสิ้น 109 รางวัล ประเภทชายคู่ 15 รางวัล James Scott Connors- International Hall of Fame

คอนเนอส์เป็นหนึ่งในห้านักเทนนิสชาย นักเทนนิสทั้งห้า ได้แก่ คอนเนอส์ แมทส์ วิลันเดอร์ อังเดร แอกัสซี โรเจอร์ เฟเดอเรอร์ และราฟาเอล นาดาล  ที่ได้เป็นแชมเปียนเทนนิสแกรนด์สแลมครบจากทุกประเภทสนาม (คือ ฮาร์ดคอร์ต คอร์ตหญ้า และคอร์ตดิน) ถึงแม้ว่าเขาจะไม่เคยชนะเลิศเฟรนช์โอเพน เนื่องจากใน ค.ศ. 1976 ที่เขาชนะเลิศยูเอสโอเพนนั้น เป็นการแข่งบนสนามดิน และปี 1974 เป็นการแข่งบนสนามหญ้า

ด้านชีวิตส่วนตัว คอนเนอส์เคยหมั้นกับคริส เอเวิร์ต และวางแผนจะแต่งงานกันใน ค.ศ. 1974 แต่ยกเลิกเสียก่อน เขาแต่งงานกับแพตตี แม็กไกวร์ นางแบบนิตยสารเพลย์บอย ในปี 1979 จนถึงปัจจุบัน "'Lovebird Double' who ruled Wimbledon", The Independent, 19 June 2004. Retrieved Mar 5, 2010.
# แบล็กเบอรี (บริษัท)
บริษัท แบล็กเบอรี ((BB)) หรือชื่อเดิมคือ บริษัท รีเสิร์ชอินโมชัน จำกัด หรือ ริม (RIM) เป็นบริษัทผู้ผลิตและผู้เชี่ยวชาญระบบไร้สายของแคนาดา เป็นที่รู้จักดีในฐานะผู้พัฒนาสมาร์ตโฟน BlackBerry มีสำนักงานใหญ่ตั้งอยู่ที่เมืองวอเตอร์ลู รัฐออนแทริโอ ก่อตั้งโดยไมก์ ลาซาริดิส และ ดักลาส เฟรกิน ลาซาริดิสดำรงตำแหน่งประธานบริหารร่วมกับ จิม บัลซิลลี จนถึงวันที่ 22 มกราคม พ.ศ. 2555 CEO คนปัจจุบันคือนาย จอห์น เอส. เฉิน
# ภาษามลยาฬัมของชาวยิว
ภาษามลยาฬัมของชาวยิว (Judeo-Malayalam) เป็นภาษาท้องถิ่นของชาวยิวโคชินหรือชาวยิวมาลาบาร์จากรัฐเกรละ ภาคใต้ของอินเดีย มีผู้พูด 8,000 คนในอิสราเอลและประมาณ 100 คนในอินเดีย

ภาษามลยาฬัมของชาวยิวเป็นภาษาของชาวยิวภาษาเดียวที่อยู่ในตระกูลภาษาดราวิเดียน อีกภาษาหนึ่งที่เคยมีชาวยิวพูดคือภาษาเตลูกูแต่มีเป็นจำนวนน้อยและเป็นชาวยิวกลุ่มใหม่ที่พบในรัฐอานธรประเทศ เนื่องจากภาษานี้ไม่มีความแตกต่างทางไวยากรณ์และการเรียงประโยคเมื่อเทียบกับภาษามลยาฬัมที่เป็นภาษาแม่ นักภาษาศาสตร์บางส่วนจึงจัดให้เป็นสำเนียง ไม่ใช่ภาษาเอกเทศ

จุดที่แตกต่างจากภาษาของชาวยิวอื่นๆคือ ภาษามลยาฬัมของชาวยิวไม่เคยเขียนด้วยอักษรฮีบรูแม้จะมีคำยืมจากภาษาฮีบรูเป็นจำนวนมาก ภาษานี้เขียนด้วยอักษรมลยาฬัม รากศัพท์และการออกเสียงของภาษานี้เป็นลักษณะที่พบในภาษามลยาฬัมก่อนจะแยกออกมาจากภาษาทมิฬอย่างสมบูรณ์

นอกจากจะได้รับอิทธิพลจากภาษามลยาฬัม ภาษาทมิฬ และภาษาฮีบรูแล้ว ภาษานี้ยังได้รับอิทธิพลจากภาษาของชาวยิวอื่นๆที่อพยพตามมาภายหลัง เช่น ภาษาลาดิโน และได้รับอิทธิพลจากภาษาสันสกฤตซึ่งเป็นผลมาจากการอยู่ร่วมกับวัฒนธรรมฮินดู
 อ้างอิง 
Jewish Language Research site's Judeo-Malayalam page 
Ethnologue's Malayalam page
Hebrew (omniglot.com)
factbites Judeo-Malayalam page
Jews of India (the-south-asian.com)

มลยาฬัมของชาวยิว
มลยาฬัมของชาวยิว
มลยาฬัมของชาวยิว
# ศักดิ์น้อย อีทีโอ
ศักดิ์น้อย อีทีโอ นักมวยสากลชาวไทย สถิติการชก 5 ครั้ง ชนะ 2 แพ้ 3 

 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ภาคฯรุ่นฟลายเวทเมื่อ 27 พ.ย. 2511 แพ้คะแนน สึโยชิ นากามูระ (ญี่ปุ่น) ที่ ญี่ปุ่น
 อ้างอิง 
 สถิติการชก
หมวดหมู่:นักมวยสากลชาวไทยรุ่นฟลายเวท
# ปราสาทบ้านสมอ
thumb|200px|ทับหลังที่ยังสลักไม่เสร็จของปรางค์ประธานปราสาทบ้านสมอ จังหวัดศรีสะเกษ

ปราสาทบ้านสมอ หรือ ปราสาทบ้านทามจาน เป็นอโรคยศาล หรืออโรคยศาลา หรือโรงพยาบาล หนึ่งในจำนวน 102 แห่ง ที่พระเจ้าชัยวรมันที่ 7 แห่งอาณาจักรขอมโบราณ โปรดให้สร้างขึ้น แต่สร้างในราวพุทธศตวรรษที่ 18 หลังสมัยพระเจ้าชัยวรมันที่ 7  ปรางค์ประธานก่อด้วยศิลาแลงเช่นเดียวกับอโรคยศาลแห่งอื่นๆ ปรากฏทับหลังที่ยังแกะสลัยลวดลายไม่เสร็จประดับอยู่ที่ซุ้มประตูด้านทิศใต้

ด้านหน้าทางทิศตะวันออกมีบายราย หรือสระน้ำโบราณขนาดใหญ่อยู่

ปราสาทพึ่งได้รับการขุดแต่งแล้ว แต่ยังไม่ได้รับประกอบส่วนประกอบอื่น เช่น กำแพง เรือนยอดปราสาท (ข้อมูล มิถุนายน 2553)

การประกาศขึ้นทะเบียนโบราณสถาน
  
ปราสาทสระกำแพงน้อย ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)ประกาศกรมศิลปากร กำหนดจำนวนโบราณสถานสำหรับชาติ
# อัมบรี ซานุสซี
แอมบรี ซานุสซี  นักมวยสากลชาวอินโดนีเซีย สถิติการชก 4 ครั้ง ชนะ 1 แพ้ 3 
 ประวัติ 
การชกครั้งแรกของซานุสซี่ที่บันทึกไว้ใน boxrec.com คือการชกชิงแชมป์อินโดนีเซียรุ่นฟลายเวทเมื่อ 27 กรกฎาคม พ.ศ. 2528 ซึ่งซานุสซี่เป็นฝ่ายชนะคะแนน มูนาดี ได้แชมป์มาครอง ต่อมา ซานุสซี่ได้ชิงแชมป์ OPBF รุ่นฟลายเวทที่ว่างกับถนอมศักดิ์ ศิษย์โบ๊เบ๊ เมื่อ 15 ตุลาคม พ.ศ. 2529 ซึ่งซานุสซี่เป็นฝ่ายแพ้น็อคไปในยกที่ 4 ไม่ได้แชมป์ หลังจากนั้น ซานุสซี่ขึ้นชกอีกเพียงครั้งเดียวเมื่อ 12 มกราคม พ.ศ. 2530 แพ้คะแนน เท็ตสุมิ ทาเกชิตะที่ ญี่ปุ่น แล้วไม่ได้ขึ้นชกมวยอีกเลย
 เกียรติประวัติ 

 แชมป์อินโดนีเซียรุ่นฟลายเวท (2528)
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นฟลายเวทเมื่อ 15 ตุลาคม 2529 แพ้น็อค ถนอมศักดิ์ ศิษย์โบ๊เบ๊ ยก 4
# ปริมาณรังสีสมมูล
+ ค่าปรับเทียบตามชนิดรังสี WR สำหรับปริมาณรังสีสมมูล รังสี  พลังงาน  wR รังสีเอกซ์, รังสีแกมมา, อิเล็กตรอน, โพซิตรอน, มิวออน    1 นิวตรอน  < 10 keV  5    10 keV - 100 keV  10    100 keV - 2 MeV  20    2 MeV - 20 MeV  10    > 20 MeV  5 โปรตอน  > 2 MeV  2 อนุภาคแอลฟา, ชิ้นส่วนการแบ่งแยกตัว, นิวเคลียสหนัก     20
ปริมาณรังสีสมมูล (equivalent dose, HT) เป็นการวัดค่าปริมาณรังสีต่อเนื้อเยื่อที่ผลกระทบเชิงชีววิทยาสัมพันธ์จะต่างกันเมื่อชนิดของกัมมันตภาพรังสีต่างกัน ปริมาณรังสีสมมูลเป็นปริมาณพื้นฐานน้อยกว่าปริมาณรังสีดูดซึม แต่ในทางชีวภาพมีนัยสำคัญมากกว่า ปริมาณรังสีสมมูลมีหน่วยเป็นซีเวิร์ต และยังมีหน่วยอื่น Röntgen equivalent man (REM หรือ rem) ที่ยังคงใช้กันทั่วไปในสหรัฐอเมริกา แม้ว่ากฎระเบียบให้เปลี่ยนไปใช้ซีเวิร์ต (100 Röntgen equivalent man = 100 REM = 1 sievert)  

ปริมาณรังสีสมมูล (HT) คำนวณจากการนำปริมาณรังสีดูดซึมของอวัยวะหรือเนื้อเยื่อ (DT) คูณด้วยค่าปรับเทียบตามชนิดรังสี (wR) ค่าปรับเทียบนี้เลือกจากชนิดและพลังงานของรังสีที่เข้าสู่ร่างกายหรือที่แผ่มาจากแหล่งภายในร่างกาย ค่า wR จะเท่ากับ 1 สำหรับ รังสีเอกซ์ รังสีแกมมา และ อนุภาคบีตา และมากกว่า 1 สำหรับโปรตอน, นิวตรอน, อนุภาคแอลฟา

 

เมื่อ HT, R = ปริมาณรังสีสมมูลในเนื้อเยื่อ T จากรังสี R

DT, R = ปริมาณรังสีดูดซึม D (หน่วยเกรย์) ในเนื้อเยื่อ T จากรังสี R
# อิวัน แล็นเดิล
อิวัน แล็นเดิล  เกิดเมื่อวันที่ 7 มีนาคม ค.ศ. 1960 นักเทนนิสชายชาวอเมริกันเชื้อสายเช็ก อดีตมือวางอันดับหนึ่งของโลก โดยครองสถิติมือวางอันดับหนึ่งของโลกสูงสุด 270 สัปดาห์ ทำลายสถิติ 268 สัปดาห์ของจิมมี คอนเนอร์ส (ปัจจุบันสถิตินี้ถูกทำลายโดยพีท แซมพราส และโรเจอร์ เฟเดอเรอร์ แล้ว) แล็นเดิลเป็นมือวางอันดับหนึ่งของโลกครั้งแรกตั้งแต่ ค.ศ. 1983 จนถึง ค.ศ. 1990 เข้าถึงรอบชิงชนะเลิศเทนนิสแกรนด์สแลมทั้งสิ้น 19 ครั้ง เป็นสถิติสูงสุดจนกระทั่งถูกโรเจอร์ เฟเดอเรอร์ ทำสถิติเทียบเท่าใน ค.ศ. 2009

แล็นเดิลเกิดที่เชโกสโลวาเกีย เริ่มเล่นอาชีพตั้งแต่ ค.ศ. 1978 มีลีลาการเล่นโดยเน้นการตีลูกท้ายคอร์ด โดยอาศัยพละกำลังและลูกท็อปสปิน เขาใช้ชีวิตในสหรัฐตั้งแต่ ค.ศ. 1981 จนกระทั่งได้รับสัญชาติอเมริกันใน ค.ศ. 1992
# ปราสาทบ้านอนันต์
ปราสาทบ้านอนันต์ หรือ บ้านอนาร์ ตั้งอยู่ภายในวัดบ้านอนันต์ ริมทางหลวงแผ่นดินหลายเลข 226 (สุรินทร์-ศรีสะเกษ) บ้านอนันต์ ตำบลยาง อำเภอศีขรภูมิ จังหวัดสุรินทร์ เป็นปราสาทขนาดเล็กก่อด้วยอิฐไม่สอปูน ตั้งอยู่บ้านฐานศิลาแลงรูปสี่เหลี่ยม มีประตูทางเข้าด้านทิศตะวันออกเพียงประตูเดียว กรอบประตูทำจากหินทราย เสาประดับกรอบปรตูไม่มีลวดลายสลักไว้ ส่วนอีกสามด้านทำเป็นประตูหลอก 

ด้านหน้าปราสาทมีทับหลังศิลปะบาปวนตกอยู่ชิ้นหนึ่ง มีสภาพหักครึ่ง

ปราสาทอยู่ในสภาพทรุดโทรม
# ภาษาอาหรับยิวแบกแดด
ภาษาอาหรับยิวแบกแดด (,) เป็นสำเนียงของภาษาอาหรับที่พูดโดยชาวยิวในแบกแดดและเมืองอื่นๆทางภาคใต้ของอิรัก ต่างจากสำเนียงของชาวยิวที่อยู่ทางภาคเหนือของอิรัก เช่น โมซูลและอานา สำเนียงแบกแดดและสำเนียงอิรักเหนือจัดเป็นสำเนียงย่อยของภาษาอาหรับอิรักของชาวยิว

 การจัดจำแนก 
ภาษาอาหรับยิวแบกแดดคล้ายกับสำเนียงอิรักเหนือและสำเนียงในซีเรียแต่ต่างจากภาษาอาหรับแบกแดดที่พูดโดยชาวมุสลิม คาดกันว่าภาษาอาหรับยิวแบกแดดและภาษาอาหรับเมโสโปเตเมียเหนือเป็นสำเนียงดั้งเดิมในเมโสโปเตเมีย ส่วนสำเนียงของชาวมุสลิมนั้นมาจากสำเนียงของชาวเบดูอิน ภาษาอาหรับยิวแบกแดดมีส่วนที่มาจากภาษาอราเมอิกเช่นเดียวกับภาษาอาหรับเมโสโปเตเมียเหนือและภาษาอาหรับซีเรีย

 ประวัติ 
ชาวยิวแบกแดดอพยพมาจากภาคเหนือของอิรักในช่วงที่ชาวมองโกลเข้ามาปกครองเมื่อราว พ.ศ. 1801 ส่วนใหญ่มาจากโมซูลและอเลบโป ชาวยิวแบกแดดจะพูดสำเนียงแบกแดดในหมู่ของตนและพูดสำเนียงของชาวมุสลิมเมื่อติดต่อกับชาวมุสลิม ภาษานี้ยังใช้ในหมู่ชาวยิวแบกแดดที่ไปตั้งรกรากที่อื่นระหว่างพุทธศตวรรษที่ 23-25 ที่บอมเบย์ กัลกัตตา สิงคโปร์ ฮ่องกง แมนเชสเตอร์ และอื่นๆ เมื่อมีการอพยพชาวยิวในอิรักไปอิสราเอล อิสราเอลจึงกลายเป็นศูนย์กลางของผู้พูดภาษาอาหรับยิวแบกแดด 

อักขรวิธี
ชาวยิวในแบกแดดเขียนภาษาอาหรับ-ยิวที่มีความแตกต่างจากภาษาพูดและใช้อักษรฮีบรูMansour 1991, p. 15. โดยมีึัมภีร์ทางศาสนาจำนวนหนึ่งที่เขียนด้วยภาษานี้ เช่น คัมภีร์ไบเบิลฉบับแปล กับ กอนูนุนนิซาอ์ (ของฮาคัม โยเซฟ ฮัยยิม

ตารางข้างล่างแสดงวิธีการอธิบายตัวอักษรของครูในแบกแดดจนกระทั่งเมื่อไม่นานมานี้:Mansour 1991, pp. 190-191.
 อักษร  รายละเอียด א 'ábu 'áġbaʿ ġūs 'alēf มีสี่หัว ב ġazūna bē เป็นช่อง ג 'ábu jənḥ gimāl มีปีก ד nájaġ dāl ขวานเล็ก ה ġə́jla məqṭūʿa hē อักษรขาขาด ו 'ə́bġi wāw เข็ม ז dəmbūs zān หมุด ח 'əmm ġəjeltēn ṣāġ ḥēṯ มีสองขาสมบูรณ์ ט ġə́jla b-báṭna ṭēṯ ขาอักษรอยู่ในท้อง י 'ə́xtak lə-zġayyġi yōd น้องสาวของคุณ כ ġazūna mdáwwġa kāf ช่องกลม ל l-jámal lamād อูฐ מ ġāsa zbibāyi mīm หัวเป็นลูกเกด נ čəngāl nūn ตะขอ ס mdáwwaġ səmmāx วงกลม ע 'ábu ġasēn ʿān มีสองหัว פ b-ṯə́mma zbibāyi pē มีลูกเกดในปาก צ ġasēn w-mə́ḥni ṣād สองหัวและงอ ק ġə́jlu ṭwīli qōf อักษรขายาว ר məčrūx rōš โค้ง ש 'ábu tláṯ-ġūs šīn มีสามหัว ת ġə́jla məʿġūja tā อักษรขางอ ﭏ sálām 'alēf-lamād สลาม (ศันติ)

 สัทวิทยา 
ภาษาอาหรับยิวแบกแดดยังคงรักษาหน่วยเสียงของภาษาอาหรับคลาสสิกไว้ได้ เช่น /q/ ในภาษาอาหรับคลาสสิกยังคงเป็น /q/ ในภาษาอาหรับยิวแบกแดด และภาษาอาหรับแบกแดดของชาวคริสต์ แต่จะกลายเป็น /g/ ในสำเนียงของชาวมุสลิม

พยัญชนะ
+ พยัญชนะภาษาอาหรับยิวแบกแดดMansour 1991, p. 53. ริมฝีปาก ฟัน หลัง-ปุ่มเหงือก เพดานแข็ง เพดานอ่อน ลิ้นไก่ ผนังคอ เส้นเสียง เรียบ velarized เรียบ velarized นาสิก           ระเบิด ไม่ก้อง        ก้อง         กักเสียดแทรก ไม่ก้อง         ก้อง         เสียดแทรก ไม่ก้อง        ก้อง       เปิด            ข้างลิ้น         รัว        

สระ
+ สระภาษาอาหรับยิวแบกแดดMansour 1991, p. 70. หน้า หลัง
# บิลเลโรฟอน
บิลเลโรฟอน    เป็นวีรบุรุษในตำนานเทพปกรณัมกรีก มีชื่อเสียงจากการปราบสัตว์ประหลาดโบราณมากมาย เช่นเดียวกับแคดมุส และเพอร์ซิอุส ก่อนยุคของเฮราคลีส   ตำนานที่มีชื่อเสียงของบิลเลโรฟอน คือเรื่องเกี่ยวกับการปราบเพกาซัส และไคมีรา

บิลเลโรฟอนเป็นโอรสของกลอคัส พระราชาแห่งเมืองคอรินท์ กับยูริโน มีพระอนุชาคือ ดีลิอาดิส
# โป๊ยกั้ก
โป๊ยกั้ก (八角, จีนแต้จิ๋ว: boih4 gag4,) หรือ จันทน์แปดกลีบชื่อพรรณไม้แห่งประเทศไทย  เต็ม สมิตินันทน์ สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช พ.ศ. 2549 (star anise, star aniseed, badiane หรือ Chinese star anise) เป็นเครื่องเทศที่มีผลเป็นรูปดาว เป็นต้นไม้ขนาดเล็กไม่ผลัดใบ มีถิ่นกำเนิดทางตะวันตกเฉียงใต้ของประเทศจีน มีการใช้กันอย่างแพร่หลายในอาหารจีน ในอาหารอินเดีย อย่างในการัมมาซารา (Garam Masala) และในอาหารมลายู-อินโดนีเซีย โป๊ยกั้กเป็นส่วนผสมของผงห้าเครื่องเทศในการปรุงอาหารจีนแบบดั้งเดิม

 ลักษณะทางพฤกษศาสตร์ 
โป๊ยกั้กเป็นไม้ต้นขนาดเล็ก สูง 18 เมตร ใบรูปใบหอกกลับถึงรูปรีแคบ โคนสอบ ปลายใบแคบเป็นแถบยาว ปลายสุดเว้าหรือแหลม ไม่ผลัดใบ ดอกเดี่ยวสีเหลือง บางครั้งแต้มสีชมพูถึงแดง ดอกรูปทรงกลมแกมรูปถ้วย กลีบดอก 10 กลีบ รูปรีกว้าง ขอบกลีบมีขน และเป็นกระพุ้ง ก้านดอกยาวได้ถึง 4 เซนติเมตร ผลเป็นรูปดาว มี 5–13 พู เมล็ดรูปไข่ แต่ละพูมี 1 เมล็ด